મોરબી વિસ્તારમાં પાટીદારોનો દબદબો છે અને અનામત આંદોલનમાં સુરત, મહેસાણા બાદ મોરબી વધુ સંવેદનશીલ રહ્યું હતું તો વળી મોરબી જીલ્લો પરંપરાગત રીતે ભાજપનો ગઢ માનવામાં આવે છે જેથી આ બેઠક જીતવી ભાજપ માટે નાકનો સવાલ હોવાથી ગઈકાલે હાર્દિકની પત્રકાર પરિષદ બાદ ભાવનગર અને રાજકોટમાં હાર્દિક પટેલના પુતળા દહનના કાર્યકમ યોજાયા હતા ત્યારે આજે મોરબીમાં પણ ભાજપના વિવિધ ગ્રુપમાં હાર્દિક પટેલના પુતળા દહનની વાતો વહેતી થઇ હતી અને સંભવિત રીતે સુપર માર્કેટ નજીક હાર્દિકના પુતળા દહન કાર્યક્રમ માટે ભાજપના કાર્યકરો એકત્ર થાય તે પૂર્વે જ પાસ મેદાનમાં ઉતરી આવ્યું હતું.